CELEX: 62011TN0286
Language: lt
Date: 2011-06-06 00:00:00
Title: Byla T-286/11 P: 2011 m. birželio 6 d. Luigi Marcuccio pateiktas apeliacinis skundas dėl 2011 m. kovo 16 d. Tarnautojų teismo sprendimo byloje F-21/10 Marcuccio prieš Komisiją

6.8.2011   
            
            
               LT
            
            
               Europos Sąjungos oficialusis leidinys
            
            
               C 232/35
            
         2011 m. birželio 6 d. Luigi Marcuccio pateiktas apeliacinis skundas dėl 2011 m. kovo 16 d. Tarnautojų teismo sprendimo byloje F-21/10 Marcuccio prieš Komisiją
   
   (Byla T-286/11 P)
   2011/C 232/62
   Proceso kalba: italų
   
      Šalys
   
   
      Apeliantas: Luigi Marcuccio (Trikazė, Italija), atstovaujamas advokato G. Cipressa
   
      Kita proceso šalis: Europos Komisija
   
      Reikalavimai
   
   Apeliantas Bendrojo Teismo prašo:
   
               —
            
            
               panaikinti visą be išimčių skundžiamą nutartį, be to:
            
         
               —
            
            
               pripažinti visus pirmojoje instancijoje jo pateiktus reikalavimus,
            
         
               —
            
            
               priteisti iš Komisijos sumokėti apeliantui visas jo pirmojoje instancijoje ir apeliacinėje instancijoje patirtas bylinėjimosi išlaidas,
            
         arba:
   
               —
            
            
               grąžinti bylą, dėl kurios pateiktas apeliacinis skundas, Tarnautojų teismui, kad šio teismo kitos sudėties kolegija iš naujo išnagrinėtų iš esmės visus pirmesniuose punktuose nurodytus reikalavimus.
            
         
      Apeliacinio skundo pagrindai ir pagrindiniai argumentai
   
   Grįsdamas apeliacinį skundą apeliantas remiasi dviem pagrindais.
   
               1.
            
            
               Pirmasis apeliacinio skundo pagrindas, susijęs su visišku reikalavimo atlyginti žalą nemotyvavimu.
               
                           —
                        
                        
                           Šiuo klausimu nurodomi tyrimo neatlikimas ir faktinių aplinkybių iškraipymas bei supainiojimas, taip pat klaidingas bei nepagrįstas teisės nuostatų, susijusių su Europos Sąjungos institucijų atsakomybe, visų Europos Sąjungos institucijų ir Europos Sąjungos teismo pareigos motyvuoti sąvokos ir Europos Sąjungos institucijos neteisėto elgesio sąvokos aiškinimas ir taikymas.
                        
                     
         
               2.
            
            
               Antrasis apeliacinio skundo pagrindas, susijęs su teismo pirmojoje instancijoje pateiktų išvadų dėl bylinėjimosi išlaidų neteisėtumu.
               
                           —
                        
                        
                           Šiuo klausimu visų pirma pažymima, kad nurodymas ginčo šaliai atlyginti Tarnautojų teismui išlaidas pagal Procedūros reglamento 94 straipsnį gali būti grindžiamas tik su nagrinėjama byla susijusiomis faktinėmis aplinkybėmis, o ne tos pačios šalies elgesiu kitos bylose.